Tisztelt Zebegényiek!

Lehetőségünk nyílt rá, hogy létrehozzuk Zebegény értékeinek tárát. Az adattár célja, hogy összegyűjtse, rendszerezze és bemutassa valamennyi helyi értékkel bíró (szellemi, emberi, tárgyi és természeti) kincsünket. Ebben a gyűjtőmunkában az Ön segítségére is nagy szükség van, hiszen a falu lakói ismerik leginkább Zebegény helyi értékeit.

Kérjük, hogy az alábbi kérdőív kitöltésével segítse közös értékeink feltárását és megőrzését! Amennyiben az alábbi témakörök kapcsán fel tudja hívni a figyelmünket olyan szellemi, emberi, tárgyi vagy természeti örökségre, melyet méltónak talál arra, hogy bekerüljön a helyi értéktárba, írja meg nekünk. A lent felsorolt pontok bármelyikéhez akár több javaslatot is írhat.

Amennyiben tudomása van olyan, a válaszhoz kapcsolódó dokumentációról (helytörténeti vagy családi kép, képeslap, tárgy, írott anyag, stb.), amiről fotót vagy másolatot készíthetünk, kérjük, jelölje az adott kérdéseknél, elérhetőséggel együtt.

Javaslataikat **2014. január 12-ig** várjuk a leadópontokon kihelyezett gyűjtőedényekbe (COOP, Kisbolt, Önkormányzat, Könyvtár) vagy a zebegeny.ertektar@gmail.com e-mail címen.

Segítségüket, részvételüket előre is köszönjük!

Önkormányzat

1. Milyen Zebegényre vonatkozó helyi hagyományt ismer (ének, tánc, viselet, szokás, stb.)?
2. Tud-e egyedi termékről, ami régi technológiával készül a településén? Kérjük, sorolja fel a készítők elérhetőségével:
3. Tud-e helyi gasztronómiai specialitásról (étel, ital, alapanyag), receptről? Kérjük, sorolja fel a készítők elérhetőségével:
4. Nevezzen meg olyan épületeket, köztéri alkotásokat, szobrokat, kegyhelyeket, műemlékeket, amelyek véleménye szerint a helyi építészeti örökség része?
5. Tud-e valamilyen helyben megtermelt, vagy itt található mezőgazdasági különlegességről, növényről (szőlő, gyümölcs, zöldségféle, erdei gyümölcs, stb.), őshonos állatokról, állatfajokról?
6. Ismer-e olyan helybelit, akinek hobbija mások számára is érdekes lehet (fest; farag; bőrt, fémet munkál; sző; hímez, stb.). Kérjük, sorolja fel őket elérhetőségükkel:
7. Milyen kiemelkedő természeti értéket ismer településén vagy annak szűkebb környezetében (fa, forrás, geológiai képződmény, barlang, láp, védett növény- állatvilág, élőhely, társulás, természeti táj, stb.)?
8. Van-e a településen, aki gyógyító tevékenységet végez gyógynövényekkel, gyógyító szerekkel, néphagyományokra építve? Kérjük, sorolja fel őket elérhetőségükkel:
9. Vannak-e hagyományos, helyi sportrendezvények? Melyek ezek?
10. Milyen helyi ünnepeket, fesztiválokat tart helyi értéknek?
11. Tud-e egyéb olyan értékről, ami a kérdőíven nem szerepel, de kiemelkedőnek tartja (helyi ismeret, tudás, érdeklődésre számot tartó érdekesség)?

Válaszait köszönjük!